Požiadavka MVSR

Ministerstvo vnútra Slovenskej republiky potrebuje na zabezpečenie funkčnosti a prevádzky serverov aj služby externej Certifikačnej autority - vydanie SSL/TLS certifikátu pre server kvalifikovaným poskytovateľom dôveryhodnej služby. SSL/TLS certifikát musí byť vydaný komerčnou autoritou tak, aby bol vyhodnotený ako dôveryhodný aj na bežnom počítači občana. Certifikát slúži na vytvorenie bezpečnej komunikácie medzi informačným systémom MV SR a používateľmi služby.

Ministerstvo vnútra Slovenskej republiky potrebuje zabezpečiť vydanie SSL/TLS certifikátov na dobu 2 roky v počte:

1. SSL/TLS certifikát s dobou platnosti 2 roky (1doména) v počte 40 ks
2. Wildcard SSL/TLS certifikát s dobou platnosti 2 roky v počte 10 ks

Ďalšie ktitériá:

1.nutnosť OV certifikátu - používa sa na zabezpečenie webových stránok.

Overenie organizácie: OV SSL certifikáty sú navrhnuté tak, aby overovali nielen vlastníctvo domény, ale aj existenciu spoločnosti alebo firmy.

Obsah certifikátu: OV SSL certifikát obsahuje verejný kľúč, názvy domén, ktoré má chrániť, a v závislosti od použitej úrovne overenia môže obsahovať aj informácie o entite, ktorá vlastní a prevádzkuje webovú stránku (napríklad obchodný názov). Je dôležité, aby OV certifikát bol podpísaný verejne dôveryhodnou CA, ktorá overuje, či má žiadateľ kontrolu nad doménami, na ktoré sa bude certifikát vzťahovať, a všetky ďalšie informácie o spoločnosti alebo inom subjekte ovládajúcom webovú stránku, ktoré majú byť zahrnuté v certifikáte.

Použitie OV certifikátov: OV certifikáty sa často používajú na webových stránkach, ktoré potrebujú dôveryhodnú autentifikáciu a zabezpečenie.

2. musí obsahovať 4 programy koreňových certifikátov CA - Chrome, Apple, Mozilla, Microsoft,

3. po zaslaní žiadosti vydanie do 24 hodín

Cenová ponuka bude zahŕňať celkovú sumu za predmet zákazky.